**Շրեկը և Ամանորը** (անգլ.՝ Shrek The Halls), կարճրամետրաժ անիմացիոն ֆիլմ՝ ստեղծված 2007 թվականին՝ Սուրբ Ծնունդից առաջ։ Այս սերիան անսպասելի էր։ Պաշտոնական ցուցադրությունը հեռուստատեսությամբ տեղի է ունեցել 2007 թվականի նոյեմբերի 27-ին ABC հեռուստաաիլքով։ Ֆիլմում պատմվում է այն մասին, թե ինչպես է Շրեկը փորձում իր ընտանիքի համար իսկական Սուրբ Ծնունդ կազմակերպել։

Սյուժե
------

Ավանակը Շրեկին համոզում է Սուրբ Ծնունդը դիմավորել իր ընտանիքի հետ։ Բայց Շրեկը նույնիսկ չգիտի, թե ինչ է Սուրբ Ծնունդը։ Այդ պատճառով էլ գնում է գրախանութ, որը գտնվում էր սարի վրա։ Շրեկը գնում է «Սուրբ Ծննդյան մասին չիմացողներ համար» գիրքը և այն ընթերցելուց հետո իր տունը զարդարում է դրասանգներով և լապտերներով։ Այժմ Շրեկը կարող է տոնել Սուրբ Ծնունդը իր ընտանիքի հետ։ Սակայն պարզվում է, որ ավանակն իր ողջ «ընտանիքին» (Շրեկի ընկերներին ու իր ընտանիքի անդամներին) հրավիրել է տոնելու Սուրբ Ծնունդը։ Չնայած դրան՝ Շրեկը հետևում է գրքի «քայլ 4-ին», այսինքն՝ պատմել Սուրբ Ծննդյան պատմություն։ Նրա պատմելու ընթացքում միջամտում են նրա ընկերները, որոնցից յուրաքանչյուրը պատմում է այդ պատմության իր տարբերակը։ Ավանակը պատմում է, թե ինչպես է ինքը համտեսել Սանտայի վաֆլե հսկայական արձանը (թեև հետո պարզվում է, որ նա լիզել է Շրեկի ոտքը)։ Կատուն իր պատմության վերջում սկսում է խաղալ Սանտա Կլաուսի գլխարկից կախված զանգի հետ։ Պրյանյան պատմում է, որ Սանտան կերել է իր ընկերուհի Սյուզիին (այդ պատճառով էլ նա վախենում է Սանտայից)։

Ավանակը վերցնում է Շրեկի գիրքը, և դրան հետևած կռվի պատճառով ավերվում է Շրեկի տունը։ Սուրբ Ծննդյան տրամադրությունը փչանում է, և Շրեկը վռնդում է իր ընկերներին։ Ֆիոնան հասնում է հեռացող ընկերների հետևից և պատմում, որ դա Շրեկի առաջին Սուրբ Ծնունդն է։ Ավանակը հասկանում է, որ ինքը շատ կոպիտ է վարվել և ներողություն է խնդրում Շրեկից։ Շրեկը նրան ներում է և պատմում մի նոր պատմություն, բայց ոչ թե Սանտա Կլաուսի, այլ Սանտա Շրեկի մասին։ Երեխաները քնում են, իսկ Շրեկն ու նրա ընկերները լսում են զանգերի ղողանջները և դուրս գալիս փողոց, որտեղ տեսնում են Սանտա Կլաուսին ու նրա եղջերուներին։ Ընկերներն ուրախ նայում են նրանց, իսկ Պրյանյան վախեցած փախչում է։

Երգեր
-----

* The Donnas — «Christmas Wrapping»
* Carmen Carter — «Gonna Make You Sweat (Everybody Dance Now)»
* Santana — «Jingo (Gin Go La Ba)»
* Seals & Crofts — «Summer Breeze»
* Eels — «The Stars Shine In The Sky Tonight»
* Journey — «Don’t Stop Believing»
* The Waitresses — «Christmas Wrapping»
* FatBoy Slim — «Because We Can»
* Carl Orff — «Carmina Burana»

Դերերը հնչունավորել են
----------------------

* Մայք Մայերս- *Շրեկ*
* Քեմերոն Դիազ - *արքայադուստր Ֆիոնա*
* Էդի Մերֆի - Ավանակ
* Անտոնիո Բանդերաս - կոշկավոր Կատու
* Կոնրադ Վերնոն-Պրյանյա
* Կոուդի Կամերոն- Պինոկիո/երեք խոզուկներ
* Սյուզան Ֆիտցեր- Սյուզի
* Քրիստոֆեր Նայթս - երեք կույր Մկներ
* Գարի Թրույզդել - Սանտա Կլաուս
* Արոն Ուորներ - Գայլ
* Մարիսա Ջերեթ Վինոկուր - գրախանութի աշխատող
* Մայլզ Քրիստաֆեր Բակշի - երեխա
* Նինա Զոի Բակշի - երեխա
* Դանթե Ջեյմս Հաուզեր - երեխա

Ծանոթագրություններ
------------------

1. ↑  Internet Movie Database — 1990.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AlloCiné · ČSFD · FilmAffinity · Internet Movie Database · Metacritic |
|  |
| Չափորոշչային վերահսկողություն | VIAF: 226718258 · WorldCat VIAF: 226718258 |

 |